
Gyermekek problémái nemzetközi viszonylatban

A gyermekek problémái nemzetközi viszonylatokban

A tanulmány a társadalom azon rétegének problémáival foglalkozik, amelyiknek erre nincs lehetősége, illetve képessége: a gyermekekével. A gyermekek koruknál, tapasztalatlanságuknál és kiszolgáltatottságuknál fogva minden történelmi korban számos problémával küzdöttek, ezekre pedig az emberi társadalmak szociális érzékenységének finomulásával születtek az egyre hatékonyabb megoldások.
Ennek ellenére napjainkban is több millió gyermeket érintenek az olyan súlyos gondok, mint a gyermekkatonaság, gyermekprostitúció vagy a gyermekkereskedelem, illetve az előbbiekhez képest enyhébb kategóriába sorolható faji kirekesztettség, kitaszítás, boszorkányság, gyermekmunka.
A problémák hátterében többnyire a szegénység áll, ezáltal ezek is – akár csak a szegénység – a világméretű és a nehezen kezelhető kategóriába kerülnek, ezért átfogó koncepció híján javarészt tüneti megoldásokat alkalmaznak, a gyermekek csupán kis százalékának segítve ezzel.
A legnagyobb méreteket a fejlődő országokban öltik a fent említett gondok, de nem csak a fejlődő országokra jellemzőek, a fejlettekben ugyanúgy ismert jelenségek, csupán kisebb mértékben és szervezettebb keretek között.
A tanulmány felhívja a fejlett országok figyelmét az összefogásra, példa statuálására, a fejlődő országok megsegítésére. A gyermekes családoknak több támogatásra van szüksége, a fiatalok nem ok nélkül döntenek a gyermektelenség mellett sok esetben, hiszen manapság sokkal nehezebb megteremteni az élhető feltételeket, úgymint lakás, autó, és legfőképp egy biztos munkahely.



